Penelope (navn)

Penelope er et engelsk kvinnenavn med gresk opprinnelse, og er kjent fra Odysseen av Homer. Navnet er vanlig i flere engelsktalende land.

Etymologi
Penelope har opprinnelse som en latinsk form av greske Pinelopi (gresk: Πηνελόπη). Dette navnet kan ha opprinnelse i pinelops (πηνελοψ), «and». Det kan også være dannet av pini (πηνη), «vevetråd», og ops (ωψ), «ansikt, øye». 

Penny er en engelsk kjæleform av Penelope, men kan også være en variant av norske kvinnenavnet Perny, dannet av mannsnavnet Per, «stein, klippe», og endelsen -ny, «ny».

Utbredelse
Navnet Penelope er kjent fra eposet Odysseen fra rundt år 720 f.Kr., hvor Penelope er gift med kongen Odyssevs. Navnet Penelope har vært i bruk i engelsk språk fra 1500-tallet. Formen Penny er kjent brukt i Norge fra 1883.

Penelope er i dag vanlig i flere engelsktalende land, og har hatt en sterkt økende popularitet i USA fra rundt år 2000. Det greske navnet Pinelopi er vanlig i Hellas. 

|}

Kjente personer med navnet
Personene i listen er ordnet kronologisk etter fødselsår.
Penelope Leach (født 1937), britisk psykolog
Penelope Wilton (født 1946), engelsk skuespiller
Penelope Trunk (født 1966), amerikansk forretningskvinne
Penélope Cruz (født 1974), spansk skuespiller
Penelope Ward, amerikansk forfatter
Penelope Smith, amerikansk forfatter

Annen bruk av navnet
Penelope, en figur i Odysseen av den greske dikteren Homer.

Referanser

Eksterne lenker

Kvinnenavn